open-index/open-wikipedia-markdown huggingface dataset:
Maurice Rouvier

**Maurice Rouvier** (17. huhtikuuta 1842 Aix-en-Provence – 7. kesäkuuta 1911 Neuilly) oli ranskalainen poliitikko, joka toimi Ranskan pääministerinä kahdesti vuosina 1887 ja 1905–1906 sekä valtiovarainministerinä seitsemässä hallituksessa vuosina 1887, 1889–1892 ja 1902–1905.

Rouvier toimi aluksi asianajajana Marseillessa. Hän esiintyi toisen keisarikunnan aikana tasavaltalaisena ja tuki Léon Gambettaa vuoden 1867 vaaleissa. Hän perusti 1870 *L’Égalité* -nimisen tasavaltalaisen lehden ja toimi vuosina 1871–1902 edustajana kansalliskokouksessa sekä sittemmin edustajainkamarissa. Rouvier tuli tunnetuksi talouskysymysten ammattilaisena ja hän toimi monissa budjettikomiteoissa, usein puheenjohtajana tai esittelijänä. Hän oli kauppa- ja siirtomaaministerinä Gambettan hallituksessa 1881–1882 sekä Jules Ferryn hallituksessa 1884–1885. Rouvier tuli pää- ja valtiovarainministeriksi ensi kerran toukokuussa 1887 maltillisten tasavaltalaisten tuella, ja jätti oikeiston painostuksesta huolimatta kenraali Georges Boulangerin pois hallituksesta. Hallitus kaatui jo saman vuoden joulukuussa presidentti Jules Grévyä koskeneen niin sanotun Wilson-skandaalin vuoksi. Vuosina 1889–1892 Rouvier oli valtiovarainministerinä neljässä peräkkäisessä hallituksessa, mutta joutui eroamaan Panama-skandaalin seurauksena. Hänen väitettiin ottaneen vastaan lahjuksia Reinachilta ja Herziltä, mutta puolustettuaan taitavasti itseään hänet vapautettiin lopulta kaikista syytteistä.

Vuonna 1902 Rouvier valittiin senaattiin ja tuli jälleen valtiovarainministeriksi Émile Combesin hallitukseen. Tammikuussa 1905 hän seurasi Combesia pääministerinä ja jatkoi alkuun myös valtiovarainministerinä. Marokon kriisin yhteydessä Théophile Delcassé pakotettiin eroamaan ulkoministerin paikalta ja Rouvier otti nyt hoitaakseen ulkoministerinsalkun ja neuvotteli sopimuksen Ranskaa painostaneen Saksan kanssa. Hänen hallituksensa kaatui seuraavan vuoden maaliskuussa valtion ja kirkon erottamisesta syntyneeseen kiistaan.

Rouvier työskenteli pitkään tuloveron käyttöönoton hyväksi, mutta vastusti pääomaveroa. Valtiovarainministerinä hän onnistui jossain määrin valtion budjetin tasapainottamisessa.

Maurice Rouvierin ensimmäinen puoliso oli kirjailija Claude Vignon.

## Lähteet

## Aiheesta muualla

*Maurice Rouvier  Assemblée nationale
Utica Comets

**Utica Comets** on yhdysvaltalainen jääkiekkoseura Uticasta, New Yorkin osavaltiosta. Joukkue pelaa AHL-liigassa ja toimii NHL-joukkue New Jersey Devilsin farmijoukkueena. Joukkue pelaa kotiottelunsa 4&nbsp;000-paikkaisessa Utica Memorial Auditoriumissa.

Uticassa pelasi kausina 2013-2021 samanniminen joukkue, mutta alkuperäinen joukkue oli NHL-joukkue Vancouver Canucksin farmijoukkue. Kun New Jersey Devilsin farmijoukkueen sopimus loppui Binghamtonissa, New Jersey Devils siirsi farmijoukkeensa Uticaan ja Vancouver Canucksin farmijoukkue siirtyi Abbotsfordiin Kanadaan ja siitä muodostui Abbotsford Canucks.

## Joukkue kaudella 2025–2026
*(Tilanne 1. marraskuuta 2025)*

### Valmennus & Joukkueenjohto
* **Päävalmentaja:** Ryan Parent 
* **Apuvalmentaja:** David Cunniff 
* **Apuvalmentaja:** Eric Weinrich 
* **Maalivahtivalmentaja:** Brian Eklund 
* **Videovalmentaja:** Brian Suslow 
* **Fysiikkavalmentaja:** Matias Sarvela 
* **Huoltopäällikkö:** Damion Parmelee 
* **Puheenjohtaja:** Robert Esche 
* **Varapuheenjohtaja:** Adam Pawlick 
* **Toimitusjohtaja:** Dan MacKinnon 

*Lähde: EliteProspects*

## Lähteet

## Aiheesta muualla
* Utica Cometsin verkkosivut
Olaus Sirma

**Olaus Matinpoika Sirma** (n. 1655 Sodankylä – 1719 Enontekiö) oli saamelainen pappi ja runoilija. Hän oli ensimmäinen yliopistokoulutuksen saanut saamelainen. Sirma tunnettiin myös nimellä *Herra Vuolevi*.

## Elämä
Sodankylän Orajärvellä syntynyt Sirma kävi koulua Torniossa ja lähti vuonna 1672 opiskelemaan papiksi Uppsalan yliopistossa. Hän toimi vuodesta 1675 aina kuolemaansa saakka Enontekiön kappalaisena.

Sirma tallensi muistiin saamelaisten joikuja, Kaksi näistä joiuista ilmestyi saamenkielisinä ja latinaksi käännettyinä runoina Johannes Schefferuksen Lapponia-kirjassa, joka julkaistiin Frankfurtissa 1673. Runot herättivät suurta kiinnostusta ja niinpä ne käännettiin myös saksan, ranskan, englannin ja hollannin kielille. Ensimmäinen runo *Kulnasadž vaatimeni* (*Juokse porosein*) käsittelee talven keskellä naista kaipaavaa miestä ja toinen *Mårse faurog* (*Morsiamen joiku*) kertoo kosijasta, joka joutuu elämään kesällä kaukana rakastetustaan. Runot antoivat vaikutteita muun muassa amerikkalaiselle runoilija Henry Longfellow’lle, saksalaiselle runoilija Johann Wolfgang von Goethelle ja suomalaiselle Johan Ludvig Runebergille. 

Sirman äidinkieli oli keminsaame, ja hän käänsi myös Johannes Gezeliuksen katkismuksen keminsaameksi. Käsikirjoitus painettiin vasta 1913, sillä Sirma ei elinaikanaan saanut rahoitettua sen painattamista. Saamelaiskielten tutkijan Pekka Sammallahden mukaan vielä Sirman aikana erot nykyään eri kieliksi luettavien pohjoissaamen, inarinsaamen, koltansaamen ja sittemmin hävinneen keminsaamen välillä eivät olleet vielä niin suuria kuin nykyään, ja 1600-luvulla Sirma luultavasti kykeni puhumaan ymmärrettävästi Kaaresuvannon ja Kuolan saamelaisten kanssa.

Kirjailija Arvi Järventaus kuvasi romaanissaan *[[Risti ja noitarumpu]]* Olaus Sirman elämää Enontekiön pappina. Olaus Sirman patsas paljastettiin 24. lokakuuta 2012 hänen synnyinkylässään Orajärvellä.

## Lähteet

* PopuLappi: Olaus Matinpoika Sirma
* Sodankylän kunta: Olaus Sirman muistomerkkijuhla Orajärvellä 24.10.2012

### Viitteet

## Aiheesta muualla
* SKS Biografiakeskus: Olaus Sirman elämäkerta
* Maalainen-blogi 26.2.2007: Kulnasatz poroni sekä toinen runo 
*Arvi Järventaus: *[https://digi.kansalliskirjasto.fi/teos/binding/1915169?page=1 Risti ja noitarumpu]* : Olaus Sirman tarina. Romaani, 1916.
Armand Fallières

**Armand Fallières** (6. marraskuuta 1841 Mézin – 22. kesäkuuta 1931 Loupillon) oli ranskalainen poliitikko, joka toimi Ranskan pääministerinä vuonna 1883 ja Ranskan kolmannen tasavallan presidenttinä vuosina 1906–1913.

Fallières toimi vuodesta 1871 kaupunginvaltuutettuna Néracin kaupungissa ja hänet valittiin sieltä edustajainkamariin vuonna 1876. Hän kuului silloiseen vasemmistoon ja vastusti presidentti Patrice de Mac-Mahonin 1877 suorittamaa parlamentin hajottamista. Fallières toimi sisäministeriön alivaltiosihteerinä Jules Ferryn hallituksessa 1880–1881, sisäministerinä Charles Duclercin hallituksessa 1882–1883 ja kohosi itse pääministeriksi 29. tammikuuta 1883, mutta hänen hallituksensa kesti vain 21 päivää. Hän erosi pääministerin paikalta senaatin hylättyä hallituksen esityksen Ranskan kruununtavoittelijoiden maastakarkotuksesta. Sen jälkeen Fallières toimi opetusministerinä Ferryn toisessa hallituksessa 1883–1885, sisäministerinä Maurice Rouvierin hallituksessa 1887, oikeusministerinä Pierre Tirardin ensimmäisessä hallituksessa 1887–1888 ja opetusministerinä tämän toisessa hallituksessa 1889–1890 sekä oikeus- ja kulttuuriministerinä Charles de Freycinetin hallituksessa 1890–1892.

Fallières valittiin Ranskan senaattiin vuonna 1890 ja hän toimi sen puhemiehenä 1899–1906. Tammikuussa 1906 hänet valittiin Ranskan presidentiksi. Hän sai vasemmiston ehdokkaana 449 ääntä vastaehdokkaana olleen Paul Doumerin saadessa 371. Presidenttinä Fallières pitäytyi perustuslaillisissa tehtävissään. Kautensa päätyttyä helmikuussa 1913 hän vetäytyi julkisesta elämästä.

## Lähteet

## Aiheesta muualla

*Armand Fallierès  Assemblée nationale
Belgianmastiffi

**Belgianmastiffi** (, ), joka tunnettiin myös nimellä **belgianvetokoira** (, ), on sukupuuttoon kuollut ja sittemmin elvytetty belgialainen koirarotu. Nykyisin Belgian Kennelliitto Société Royale Saint-Hubert on tunnustanut sen jälleen virallisesti roduksi. 

## Ulkomuoto
Belgianmastiffi oli teurastajankoira-tyyppinen mastiffi. Se oli kookas, suuripäinen, paksuniskainen, lihaksikas, raskasluustoinen ja erittäin voimakas. Sillä oli töpöhäntä, mutta toisaalta Desmond Morriksen mukaan sen häntä tavallisesti typistettiin. Sen lyhyt ja sileä karvapeite oli väriltään joko kellanruskea (*fawn*) tai tiikerijuovikas (*brindle*). Pienet valkoiset merkit ja tumma, kuonon alueen peittävä maski olivat sallittuja. Säkäkorkeus oli noin 67–80 cm ja paino 45–50 kg; nykyisen rotumääritelmän mukaan urosten säkäkorkeus on 70 - 76 cm ja paino 50-60 kg, kun taas nartuilla vastaavat mitat ovat 64-70 cm ja 40-50 kg.

## Luonne ja käyttäytyminen
Rodun kuvaillaan olleen älykäs, rauhallinen ja tottelevainen.

## Alkuperä
Tämä vanha molossikoira polveutunee kookkaista ranskalaisista koirista. Se jalostettiin alun perin vetämään elintarvikkeilla lastattuja kärryjä. Toissijaisena tehtävänä oli toimia vahtikoirana.

1900-luvulla kärryjä vetäviä koiria ei enää juurikaan tarvittu, minkä lisäksi molemmat maailmansodat verottivat rodun populaatiota ankarasti. Vaikka rotu löytyi vielä vuonna 1989 FCI:n listoilta "väliaikaisesti" poistettuna rotuna, Belgian Kennelliitto *Société Royale Saint-Hubert* totesi jo tuolloin sen kuolleen todennäköisesti sukupuuttoon. Myös FCI poisti sen lopulta kokonaan rotuluettelostaan.

### Etymologia
*Chien de trait* merkitsee kirjaimellisesti "vetokoiraa".

## Lähteet
Kuha-luokka (1974)

**Kuha-luokka** oli Suomen merivoimien kuuden aluksen muodostama heräteraivaajaluokka. Alukset tilattiin 1972 Oy Laivateollisuus Ab:ltä Turusta, joka hankki alusten rungot Turun veneveistämöltä, ja ne laskettiin vesille 1974−1975.

## Alukset
Alusten runko on tehty lujitemuovista. Konehuone on sijoitettu aluksen kannelle kansirakenteen takaosaan ja se on eristetty rungosta kumijoustimien avulla. Pääkoneiston tuottama voima siirretään kahteen erilliseen 60 astetta kääntyvään potkuriyksikköön hydrauliletkuja pitkin, jolloin aluksista on saatu mahdollisimman hiljaisia ja vaikeasti havaittavia samalla hyvin magneettiset ja herkästi miinaräjähdyksissä vaurioituvat potkuriakselit on voitu jättää kokonaan pois.

Uudenkaupungin työvene osakeyhtiö  modernisoi 1996−2000 luokan alukset, jolloin niille tehtiin laivasteknillinen peruskorjaus. Samalla aluksia pidennettiin ja niiden heräteraivauskalusto uusittiin,  joten peruskorjatuilla Kuha-luokan miinanraivaajilla oli heräteraivauskalustonaan:
* Elescon valmistama raivauksenhallintajärjestelmä RHJ-97, joka tunnetaan myös teollisella nimellä FIMS
* Elescon valmistama kolme elektrodinen magneettinen raivain MG-97
* Patria Finavitecin valmistama akustinen heräteraivauskalusto AK-97

## Lähteet
* 
* 

### Viitteet
Elements (kappale)

**Elements** on saksalais-yhtye Neo Cortexin kappale. Kappaleen sanoittivat DJ Gollum, DJ Yanny sekä Heiko Lempio ja se julkaistiin singlenä 19. marraskuuta 2001. Kappale ei menestynyt kaupallisilla listoilla kovin hyvin, vaan sen ainoaksi saavutukseksi jäi UK Singles Top 75-listan 67. sija, jossa se pysyi viikon verran.

## Kappalelista

**CD, Maxi-Single**

* 1. Elements (Vocal Radio Mix) - 3:57
* 2. Elements (DJs @ Work Radio Cut) - 3:23
* 3. Elements (Vocal Club Mix) - 8:14
* 4. Elements (DJs @ Work Remix) - 7:23
* 5. Elements (Club Dub Mix) - 7:58
* 6. Elements (Paragod Mix) - 7:57
* 7. Elements (Radio Dub Mix) - 3:57

## Listasijoitukset

## Lähteet
Gustaf Wilhelm Ladau

**Gustaf Wilhelm Ladau** (27. maaliskuuta 1765 Iisalmi – 16. elokuuta 1833 Helsinki) oli suomalainen Ruotsin armeijassa palvellut upseeri, joka osallistui Anjalan liittoon ja pakeni Venäjälle. Hän toimi Suomen sodan jälkeen Suomen postitirehtöörinä ja senaattorina.

Ladaun vanhemmat olivat Savon jalkaväkirykmentin majuri Fredrik Wilhelm Ladau (1727–1773) ja Anna Kristina Furumarck (1730–1805). Hän meni itsekin sotilasuralle ja palveli kapteenina Kustaa III:n sodan alkaessa Venäjää vastaan 1788. Ladau oli mukana Anjalan liiton salahankkeessa mutta hän onnistui välttämään pidätyksen pakenemalla Venäjälle. Ruotsissa Ladau tuomittiin poissaolevana kuolemaan sekä menettämään omaisuutensa ja aatelisarvonsa. Ladaun kuolemantuomio peruttiin kuitenkin 1810.

Venäjällä Ladau yritti ensin huonolla menestyksellä hankkia elantonsa kauppiaana mutta sitten hän pääsi tilanhoitajaksi kreivi Saltykovin palvelukseen. Ladau pääsi muutaman vuoden kuluttua valtion virkamieheksi ja Suomen sodan jälkeen hänestä tuli 1811 Suomen postilaitoksen postitirehtööri. Ladau sai hovineuvoksen arvon 1809 ja todellisen valtioneuvoksen arvon 1817. Ladau järjesti postilaitoksen tehokkaasti kuntoon mutta hänen käyttöönottamansa kirjesensuuri herätti arvostelua Suomessa. Ladausta tuli myös senaattori ja hän sai takaisin aatelisarvonsa päästyään Suomen ritarihuoneen jäseneksi 1818.

Ladau hankki omistukseensa Helsingin läheltä Hämeenkylän kartanon ja kutsui arkkitehti Carl Ludvig Engelin suunnittelemaan kartanoon uudet empiretyyliset rakennukset. Vain kaksi siipirakennusta ehti valmistua ennen Ladaun kuolemaa. Ladau oli naimisissa 1804–1817 Amalia Helena von Vegesackin (1777–1818) kanssa, liitto päättyi avioeroon. Vuodesta 1817 hänen puolsonsa oli Fredrika Sofia Fock (1777–1849).

Ladau osallistui Porvoon valtiopäiville 1809 aatelissäädyn edustajana.

## Lähteet
* Historiesajten : Gustaf Wilhelm Ladau
* Geni.com : Gustav Wilhelm Ladau (1765 – 1833)
* Kalevi Alanto : Hämeenkylän kartano

### Viitteet

## Aiheesta muualla

*
Phir Milenge

**Phir Milenge** (suomeksi ”Näkemiin”) on intialainen hindinkielinen draamaelokuva vuodelta 2004. Sen on ohjannut eteläintialainen näyttelijätär Revathi ja pääosia näyttelevät Shilpa Shetty, Abhishek Bachchan ja Salman Khan. Elokuva on saanut inspiraationsa yhdysvaltalaisesta elokuvasta *[[Philadelphia (elokuva)|Philadelphia]]*.

## Juoni

Tamanna Sahni (Shilpa Shetty) on menestyneen mainostoimiston omistautunut työntekijä, hänen työpanoksellaan on ollut suuri merkitys yrityksen menestyksessä. Tamanna lähtee collegensa luokkakokoukseen ja tapaa nuoruudenrakkautensa Rohit Manchandan (Salman Khan). Heidän rakkautensa roihahtaa uudelleen ja he viettävät intiimejä hetkiä yhdessä. Lopulta Rohit lähtee ja Tamannan elämä palautuu normaaliin uomaansa.

Kun Tamannan sisar Tanya (Kamalinee Mukherjee) joutuu onnettomuuteen, Tamanna päättää luovuttaa omaa vertaan. Tohtori Raisingh (Revathi) kuitenkin kertoo, että hän on HIV-positiivinen. Tamannan maailma kääntyy ylösalaisin ja hän yrittää epätoivoisesti saada yhteyden Rohitiin, turhaan.

Tieto Tamannan tilanteesta leviää toimistolla ja hän menettää työnsä. Vihaisena kokemastaan epäoikeudenmukaisuudesta hän etsii asianajajaa avukseen. Lopulta Tarun Anand (Abhishek Bachchan) suostuu edustamaan häntä ja taistelu ennakkoluuloja vastaan alkaa.

## Näyttelijät

## Soundtrack

## Vastaanotto
Vaikka elokuva ei menestynyt kaupallisesti, sen näyttelijäsuorituksia kehuttiin. Varsinkin Shilpa Shettyn roolia HIV-potilaana ylistettiin. Se toi hänelle parhaan naispääosan ehdokkuuksia muun muassa Filmfare Awards, Zee Cine Awards, Screen Awards ja International Indian Film Academy Awards -palkintogaaloissa. Abhishek Bachchan voitti parhaan miessivuosan Zee Cine Awards -palkinnon.

## Lähteet

## Aiheesta muualla
* 
*
Alexandre Ribot

**Alexandre Ribot** (7. helmikuuta 1842 Saint-Omer – 13. tammikuuta 1923 Pariisi) oli ranskalainen poliitikko, joka toimi neljästi Ranskan pääministerinä vuosina 1892–1893, 1895, 1914 ja 1917.

## Elämäkerta
Lakia opiskellut Ribot aloitti uransa oikeuslaitoksessa ja toimi 1875–1876 Ranskan oikeusministeriön rikosasiainosaston päällikkönä, minkä jälkeen hän siirtyi politiikkaan. Hän oli edustajainkamarissa Pas-de-Calais'n edustajana 1878–1885 ja 1887–1909. Hän liittyi parlamentissa maltillisten tasavaltalaisten ryhmään, erikoistui talouskysymyksiin ja avusti Jules Dufauren *Le parlement* -lehteä. Ribot vastusti Léon Gambettan hallitusta ja Jules Ferryn hallituksen siirtomaapolitiikkaa edistäen jälkimmäisen kaatumista vuonna 1885. Ribot’n toimiessa Ranskan ulkoministerinä maaliskuusta 1890 helmikuuhun 1892 käynnistyi Ranskan ja Venäjän lähentyminen, joka johti myöhemmin maiden väliseen liittoon. Ribot myös aikanaan ilmoitti ensimmäisen kerran julkisesti liiton olemassaolosta edustajainkamarissa 1895 pitämässään puheessa. Joulukuun 1892 alussa hän kohosi pää- ja ulkoministeriksi, mutta hänen hallituksensa kaatui jo neljän kuukauden kuluttua Panama-skandaalin seurauksena. Toisen kerran Ribot oli pää- ja samalla valtiovarainministerinä tammikuusta lokakuuhun 1895. Hänen toisen hallituksensa lähetti retkikunnan alistamaan Madagaskarin Ranskan protektoraatiksi, mutta kaatui edeltäjänsä tavoin talousskandaaliin.

Vuosina 1896–1914 Ribot oli oppositiossa. Hän yritti 1898 huonolla menestyksellä muodostaa kolmatta hallitusta ja hänet valittiin samana vuonna merkittävän opetuskomitean puheenjohtajaksi. Hän vastusti Émile Combesin hallituksen kirkonvastaista politiikkaa ja vaikutti sen kaatumiseen, mutta asettui sen jälkeen tukemaan uutta lakia uskonnollisista yhteisöistä. Ribot valittiin vuonna 1906 Ranskan akatemiaan ja 1909 Pas-de-Calaisin edustajana senaattiin, missä hän erikoistui ulkopolitiikkaan. Hän oli ehdolla vuoden 1913 presidentinvaalissa, mutta karsiutui jo ensimmäisellä kierroksella. Ribot kokosi kolmannen hallituksensa kesäkuun 1914 alussa, mutta joutui eroamaan jo kolmen päivän kuluttua saatuaan edustajainkamarilta epäluottamuslauseen. Hänestä tuli kuitenkin uuden hallituksen oikeusministeri ja ensimmäisen maailmansodan sytyttyä hän siirtyi saman vuoden elokuussa valtiovarainministeriksi, missä tehtävässä toimi kaksi ja puoli vuotta. Hän pyrki rahoittamaan Ranskan sodankäynnin verotuksen sijaan ulkomaisilla lainoilla. Ribot oli vielä neljännen kerran pääministerinä maaliskuusta syyskuuhun 1917. Hänen viimeisen hallituksensa kenties tärkein päätös oli marsalkka Philippe Pétainin nimittäminen ylipäälliköksi. Ribot’n viimeinen hallitus kaatui menetettyään radikaalien tuen sisäministeri Louis Malvyn erottamisen seurauksena. Tämän jälkeen Ribot oli vielä kuukauden ajan ulkoministerinä Paul Painlevén hallituksessa.

## Lähteet

## Aiheesta muualla

*Alexandre Ribot  Assemblée nationale
*Alexandre Ribot  Académie française
Sykloni Alby

**Sykloni Alby** oli 1977–1978 Australian syklonikauden voimakkain myrsky ja yksi voimakkaimmista sykloneista mitä Länsi-Australian rannikolla on koettu. Sen seurauksena kuoli viisi ihmistä. Puutavaraa menetettiin yli 150&nbsp;&nbsp;000 kuutiometriä.

## Lähteet
BMW 700

**BMW 700** (E107) on takamoottorinen auto, jota valmistettiin vuosina 1959–1965. Sen rakenne perustui aiemman BMW 600 -mallin pidennettyyn alustaan. BMW 700 -autoa valmistettiin 188 211 yksilöä. Malli oli pienikokoinen neljän hengen auto, sen kaksisylinterinen bokserimoottori sijaitsi takana ja iskutilavuus oli 697 kuutiosenttimetriä. Tehoa auton eri malleissa oli 22–30 kW (30–40&nbsp;hv), RS-kilpaversiossa 52 kW. Moottori perustui vuonna 1921 esiteltyyn moottoripyörän moottoriin.

Pieni BMW 700 myi hyvin ja pelasti yhtiön kriisistä. BMW 700 -autoa käytettiin paljon autourheilussa, jossa se menestyi hyvin. Autossa kiitettiin ulkonäköä, mutta kovissa olosuhteissa sen moottori saattoi kulua yllättävän nopeasti.

Suomessa myytiin viitisensataa BMW 700 -autoa vuosina 1963–1965. BMW 700 -autoa valmistettiin Saksassa ja lisäksi koottiin lisenssillä Italiassa, Argentiinassa, Belgiassa, Irlannissa ja Jugoslaviassa. Myös Suomessa parkanolainen Mekes Oy suunnitteli auton kokoonpanoa vuonna 1965, onnistumatta.

## Lähteet
* *Mobilisti*-lehti 7/2007: BMW 700 – pelastaja, joka haluttiin unohtaa

### Viitteet

## Aiheesta muualla
Pyynikin uimaranta

**Pyynikin uimaranta** on laaja uimaranta ja puistoalue, joka sijaitsee Pyhäjärven rannassa, Tampereen keskustan läheisyydessä. Alueen uimarannat ovat matalia hiekkarantoja ja rannalla on isot nurmialueet. Alueen eteläisimmässä osassa on kallioinen Jalkasaari, johon pääsee kävelemään pientä siltaa pitkin. Alueella on runsaasti palveluita: muun muassa pukutila, wc/käymälä, kioski, leikkivälineitä, pelikenttä ja tenniskenttiä. Pyynikin uimarannalla on myös esteetön mahdollisuus päästä uimaan.

70-luvulta lähtien tuhannet nuoret ovat kokoontuneet touko-kesäkuun vaihteessa juhlistamaan koulujen loppumista Rosendahlin rantaan.

Alueen pohjoisosassa sijaitsee Hotelli Rosendahl ja uimarannan itäpuolella on Pyynikin kesäteatteri.

## Pyynikin uimarannan historia

Pyynikin julkinen uimaranta perustettiin vuonna 1931 Jalkasaaren ja Joselininniemen väliselle alueelle. Jalkasaaren kalliolla on ainakin 1930-luvulta 1950-luvulle ollut puinen vesikelkkamäki. 1970 Pyynikin uimaranta suljettiin uimakelvottomana seitsemäksi vuodeksi.

## Lähteet

## Aiheesta muualla
*Pyynikin uimaranta, Tampere
*Uimarannat, Tampere
*Kuvia Pyynikin uimarannasta, Hagerlund.net
*Viistokuva Pyynikin uimarannalta Jalkasaaren kohdalta, Fonecta
*Ilmapanoraamakuva Pyynikin uimaranta-alueesta Pyynikin harjulta nähtynä - Virtuaalinen Tampereen kaupunkiopas: VirtualTampere.com
Topi Majaniemi

**Topi Majaniemi** (s. 19. heinäkuuta 1994) on suomalainen näyttelijä. Helsingin Kuusisaaresta kotoisin oleva Majaniemi esitti pääroolia Klaus Härön elokuvassa *[[Äideistä parhain (elokuva)|Äideistä parhain]]* (2005). Hän sai osastaan Silver Dolphin for Best Actor -palkinnon kansainvälisillä Festroian elokuvafestivaaleilla Portugalin Setúbalissa 2006.

Topi Majaniemi on näytellyt myös lyhytelokuvissa *Menestyjä* (2005) ja *Diileri* (2006).

Majaniemi on käynyt Munkkiniemen yhteiskoulua, harrastanut kilpatennistä ja näytellyt elokuvien lisäksi Suomen kansallisteatterissa.

## Lähteet
Johan Henrik Furumark

**Johan Henrik Furumark** (2. marraskuuta 1770 Mikkeli –  10. joulukuuta 1835 Sokkalan kartano, Mikkelin maalaiskunta) oli suomalainen Suomen sodan taisteluihin osallistunut eversti.

Furumarkin vanhemmat olivat eversti Carl Henrik Furumark ja Maria Christina Ehrnrooth. Hänen isoäiti oli Affleckin sukuun kuulunut Christina Affleck.

Furumark kävi 1781–1787 Haapaniemen sotakoulun ja osallistui Kustaa III:n sotaan 1788–1789. Suomen sodan alkaessa Furumark oli majurina Savon jääkärirykmentissä. Hän kunnostautui Revonlahden taistelussa mutta haavoittui Karstulan taistelussa ja matkasi sitten toipilaana pohjoiseen vetäytyvän armeijan mukana.

Talvella 1809 kun venäläiset joukot hyökkäsivät Merenkurkun yli everstiluutnantiksi ylennetty Furumark komensi pientä Holmön saarille sijoitettua joukkoa. Furumarkin joukot onnistuivat välttämään venäläisten saarrostuksen ja vetäytymään mantereelle. Furumark määrättiin nyt lähtemään Skellefteåån 650 miehen kanssa evakuoimaan siellä olleet kruunun varastot. Furumark joutui kuitenkin miehineen ylivoimaisen vihollisen saartamaksi ja he antautuivat vangiksi Yttervikissä 15. toukokuuta 1809. Sodan päätyttyä Furumark erosi Ruotsin armeijan palveluksesta vuonna 1810 everstin arvoisena ja palasi takaisin Suomessa.

Lopun elämäänsä Furumark viljeli omistamaansa Sokkalan kartanoa Mikkelin lähellä. Hänet on haudattu Mikkelin vanhalle hautausmaalle.

## Lähteet
* Hakusana Johan Henrik Furumark Nordisk familjebok-tietosanakirjassa
* Svenskt Biografiskt Lexicon : Johan Henrik Furumark
* 
* Etelä-Savon kartanot : Mikkelin maalaiskunta : Sokkala

### Viitteet
Jules Méline

**Félix Jules Méline** (20. toukokuuta 1838 Remiremont – 20. joulukuuta 1925 Pariisi) oli ranskalainen poliitikko, joka toimi Ranskan pääministerinä vuosina 1896–1898. Hän pyrki kehittämään ja suojelemaan Ranskan maataloutta.

Méline valittiin kansalliskokoukseen vuonna 1872 ja hän oli edustajainkamarin jäsenenä vuodesta 1876. Hän toimi 1879 lyhyen aikaa oikeusministeriön alivaltiosihteerinä, 1883–1885 maatalousministerinä Jules Ferryn hallituksessa ja 1888–1889 edustajainkamarin puhemiehenä. Méline tunnettiin vahvana protektionismin kannattajana ja hänellä oli merkittävä rooli laadittaessa vuosina 1890–1892 säädettyjä protektionistisia lakeja, jotka tunnetaan ”Mélinen tariffeina”. Keskeisin niistä oli tammikuussa 1892 käyttöönotettu suojatullijärjestelmä.

Méline toimi pääministerinä 29. huhtikuuta 1896 – 14. kesäkuuta 1898 ja hoiti samalla myös maatalousministerin tehtäviä. Pääministerinä hän kieltäytyi sallimasta toista kuulemista Ranskaa kuohuttaneessa Dreyfus-jutussa. Myöhemmin hän pyrki kokoamaan maltilliset tasavaltalaiset ja konservatiivit yhteen parlamentin vasemmistoryhmiä vastaan ja muodosti progressisteina tunnetun puolueen. Hänet valittiin vuonna 1903 Vosgesin edustajana senaattiin, missä hän jatkoi protektionistisen politiikan puolustamista. Vuonna 1905 Méline julkaisi maatalouden ja teollisuuden suhdetta käsittelevän teoksen *Le Retour de la terre et Ia surproduction industrielle*. Hän toimi uudelleen Ranskan maatalousministerinä 1915–1916.

## Lähteet

## Aiheesta muualla

*Jules Méline  Assemblée nationale
Mercedes (täsmennyssivu)

**Mercedes** tarkoittaa seuraavia:

## Nimenä
* Mercedes, naisen etunimi
* Mercedes, suomalainen artisti

### Sukunimenä
* Eleoncio Mercedes (1957–1985), dominikaanilainen nyrkkeilijä
* María de las Mercedes (1910–2000), Espanjan kuningas Juan Carlosin äiti
* María de las Mercedes de Orleans (1860–1878), Espanjan kuningatar, kuningas Alfonso XII:n puoliso

## Maantieteessä
* Mercedes, kaupunki Uruguayssa

## Tähtitieteessä
* 1136 Mercedes, päävyöhykkeen asteroidi

## Viihteessä
* María Mercedes, meksikolainen televisiosarja

## Yrityksiä ja tuotemerkkejä
* Mercedes, saksalainen Daimler-Motoren-Gesellschaftin valmistama automerkki, Mercedes-Benzin edeltäjä
* Mercedes-Benz, saksalainen automerkki
* Mercedes-AMG, Mercedes-Benzin tytäryhtiö
* Mercedes, Mercedes-Benzin Formula 1 -talli usealla eri nimellä

## Laivoja
* Nuestra Señora de las Mercedes, espanjalainen sotalaiva.
Strellufinajokoira

**Strellufinajokoira** () on sukupuuttoon kuollut tanskalainen koirarotu, joka on nykyisin sulautunut yhteen dreeverin kanssa. 

## Ulkomuoto
Strellufinajokoiralla sallittiin mikä tahansa väritys, kunhan siinä oli selkeät valkoiset merkit, jotka näkyivät joka suunnasta katsottuina.

## Luonne ja käyttäytyminen
Strellufinajokoira oli tyyni ja valpas. Aggressiivisuus ja hermostuneisuus olivat erittäin epätyypillisiä piirteitä. Se oli itsenäinen ja kestävä työkoira. Sitä käytettiin kauriin, ketun ja jäniksen metsästykseen, ja sen työskentelytapa oli hidas, mutta suuren alueen kattava.

## Alkuperä
Rotu oli kotoisin eteläjyllantilaisesta Holstedin kaupungista, jossa sen jalosti 1900-luvun alussa Frands Christian Frandsen. Risteyttämällä keskenään smoolanninajokoira, berninajokoira ja westfaleninajokoira hänen onnistui luoda monipuolinen metsästyskoira, joka soveltui hyvin paikalliseen maastoon. 1920-luvun puoliväliin mennessä rotutyyppi oli ehtinyt vakiintua ja strellufinajokoira saavutti suosiota ympäri Tanskaa. Vuonna 1929 perustettiin *Dansk Stovarklub* ja hieman sen jälkeen rotua alettiin kutsua kehittäjänsä pitämän Strelluf-kennelin mukaan. Vuonna 1937 myös FCI tunnusti sen, ja uusi kansainvälisesti hyväksytty rotu herätti pian kiinnostusta myös Ruotsissa. Sinne viedyistä yksilöitä jalostettiin sittemmin dreeveri, jonka kasvava suosio lopulta sinetöi alkuperäisen tanskalaisen rodun kohtalon. Vuonna 1960 pohjoismaiset koira-asiantuntijat tulivat siihen lopputulokseen, että nämä kaksi rotua olivat käytännössä yksi ja sama. Tämän myötä myös FCI siirsi strellufinajokoiran dreeverin rotumääritelmän alaisuuteen, ja se lakkasi olemasta omana rotunaan. Osa tanskalaisista kutsuu vieläkin omia dreevereitään strellufinajokoiran nimellä.

## Lähteet
### Viitteet
Sabinejoki

**Sabinejoki** on Yhdysvaltain eteläosassa virtaava joki. Sen pituus on arviolta noin 820 kilometriä.

Sabinejoki alkaa Texasin koillisilta preerioilta ja muodostaa alempana osan Louisianan ja Texasin välisestä raja-alueesta laskien Meksikonlahteen, kuitenkin sitä ennen hieman läntisemmän Nechesjoen kanssa yhtyen Sabinejärveen, joka on meren estuaari ja yhteydessä siihen Sabine Pass -nimisen lyhyen väylän kautta. Joen alkuperäinen espanjankielinen nimi *Río de Sabinas* tulee Floridansuosypresseistä ja viittaa tämän puulajin laajaan kasvuun joen alajuoksulla. Sabinejoen alueella sademäärät ovat runsaita. Esimerkiksi vuonna 2005 riehuneen hirmumyrsky Katrinan aikana joen pinta nousi viidellä metrillä.

## Lähteet
### Viitteet

## Aiheesta muualla
Allen Leavell

**Allen Frazier Leavell** (s. 27. toukokuuta 1957 Muncie, Indiana) on yhdysvaltalainen entinen ammattilaiskoripalloilija, pelipaikaltaan pelintekijä.

Houston Rockets varasi ennen ammattilaisuraansa Oklahoma Cityn yliopiston joukkueessa pelanneen Leavellin NBA:han vuorolla 104  viidennellä kierroksella. Hän edusti Rocketsia kymmenen kauden ajan, koko NBA-uransa, ja pelasi 700 runkosarja- ja 63 pudotuspeliottelua. Rockets ylsi näiden vuosien aikana kahdesti NBA:n loppuotteluihin, vuosina 1981 ja 1986, mutta hävisi kummallakin kerralla Boston Celticsille. Leavell ja Robert Reid ovat ainoat pelaajat, jotka edustivat Rocketsia molempina vuosina. 

Leavellin pistekeskiarvo runkosarjassa oli 9,5, levypallokeskiarvo 1,7 ja syöttökeskiarvo 4,8. Pudotuspeleissä hänen pistekeskiarvonsa oli 6,4, levypallokeskiarvonsa 1,3 ja syöttökeskiarvonsa 3,2. Hän oli kaudella 1982–1983 NBA:n toiseksi eniten kolmen pisteen koreja tehnyt pelaaja tehtyään niitä 42. Hän sijoittui samalla kaudella liigan riistotilaston yhdeksänneksi lukemalla  165 (keskiarvo 2,1).

NBA-vuosiensa jälkeen Leavell pelasi vielä Tulsa Fast Breakersissä ja Rockford Lightningissa CBA:ssa ennen kuin lopetti pelaajauransa. Vuonna 1990 hän sai kolme vuotta ehdollista vankeutta kuristettuaan erotuomarin tajuttomaksi kesken Fast Breakersin ja Santa Barbara Islandersin välisen ottelun.

## Lähteet
Mercedes (etunimi)

**Mercedes** on naisen etunimi:

*Mercedes (Asturiasin prinsessa) (1880–1904), espanjalainen kuningasperheen jäsen
*Mercedes de Acosta (1893–1968), runoilija ja seurapiirihenkilö
*Mercedes Aráoz (s. 1961), perulainen taloustieteilijä, professori, poliitikko ja ministeri
*Mercedes Bresso (s. 1944), italialainen poliitikko
*Mercedes Calderón (s. 1965), kuubalainen lentopalloilija
*Mercedes Chilla (s. 1980), espanjalainen keihäänheittäjä
*Mercedes Coghen (s. 1962), espanjalainen maahockeypelaaja ja olympiavoittaja
*Mercedes Colás de Meroño, *Porota* (1925–2021), argentiinalainen ihmisoikeusaktivisti
*Mercedes Comaposada (1901-1994), katalonialainen toimittaja, kirjailija ja anarkisti
*Mercédès Jellinek (1889–1929), Mercedes-Benz-autojen nimen esikuva
*Mercedes Kaestner-Varnado, *Sasha Banks*, *Mercedes Moné* (s. 1992), yhdysvaltalainen showpainija
*Mercedes Lackey (s. 1950), fantasiakirjailija
*Mercedes Lander, kanadalaisyhtye Kittien rumpali
*Mercedes McCambridge (1916–2004), näyttelijä
*Mercedes McNab (s. 1980), näyttelijä
*María de las Mercedes de Orleans (1860–1878), Espanjan kuningatar
*Mercedes Pérez (s. 1987), kolumbialainen painonnostaja
*Mercedes Peris (s. 1985), espanjalainen uimari
*Mercedes Ruehl (s. 1948), yhdysvaltalainen näyttelijä
*Mercedes Sahores (s. 1974), argentiinalainen vuoristokiipeilijä
*Mercedes Sosa (1935–2009), argentiinalainen laulaja
*Mercédesz Stieber (s. 1974), unkarilainen vesipoolonpelaaja
*Mercedes Yvette Scelba-Shorte (s. 1981), malli ja näyttelijä

### Taiteilijanimenä
*Mercedes, oik. *Raquel Miller* (s. 1978), yhdysvaltalainen laulaja
*Mercedes, oik. *Linda-Maria Roine* (s. 1993), suomalainen rap-artisti

## Katso myös
* Mercedes (täsmennyssivu)
Harmakis

**Harmakis** tai **Harmakhis**, (egyptiksi *Hor-em-Akhet*, "Horus horisontissa") oli muinaisessa Egyptissä palvottu jumala Horuksen muoto. Gizan sfinksi esittää Harmakis-jumalaa, jolla on faarao Khafren kasvot. Harmakis kuvattiin myös haukkana tai kruunupäisenä miehenä.

Harmakis yhdistettiin erityisesti nousevaan aurinkoon, ja tässä mielessä jumalalla oli paljon yhteistä Khepri-jumalan kanssa. Faarao Thutmosis IV:n Gizan sfinksin juureen pystyttämä "Unisteela" kertoo, kuinka sfinksi unessa puhui hänelle Hor-em-Akhet-Atum-Khepri-jumalana ennustaen hänen nousunsa faaraoksi.

## Lähteet
*
* Ancient Egypt Online: Horemakhet 
### Viitteet
Aleksi Akpaso

**Aleksi Akpaso** (s. 30. elokuuta 1992 Helsinki) on suomalainen kilpauransa päättänyt koripalloilija.

## Ura

Akpaso oli NKL-Panttereiden kasvatti, ja hän edusti Panttereita vielä B-junioreissa. Myöhemmin junioreissa hän siirtyi Pussihukkien juniorijoukkueisiin, joiden paidassa hän oli A-junioreiden SM-sarjan toiseksi paras korintekijä kaudella 2010–2011 (17,0 pistettä ottelua kohden). Akpaso aloitti Korisliiga-uransa vuonna 2011 Kouvoissa. Kahden pelikauden jälkeen hän siirtyi KTP:hen jossa saavutti SM-hopeaa vuonna 2015.

Elokuussa 2015 Akpaso siirtyi Kauhajoen Karhuun 1+1-vuotisella sopimuksella. Karhun tuolloinen valmentaja Sami Toiviainen sekä osa joukkueen pelaajista olivat myös siirtyneet Karhuun muutaman vuoden sisällä.

Akpaso päätti kilpauransa kevääseen 2019.

Akpaso pelasi yhteensä 13 nuorten maaottelua.

Akpaso tunnettiin urheilullisuudestaan.

## Lähteet
Englannin 1. divisioonan kausi 1893–1894

**Englannin 1. divisioonan kausi 1893-1894 oli** The Football Leaguen kuudes kausi, ja toinen jona Football League oli jaettu kahteen divisioonaan. Sarjan voittaja oli liigan mestari, ja kolme viimeistä joutuivat testiotteluihin 2. divisioonan parhaita vastaan.

Uusina joukkueina olivat 1. divisioonaan nousseet Sheffield United ja Darwen FC, jotka korvasivat edellisellä kaudella pudonneet Notts Countyn ja Accringtonin.

Liigan mestaruuden voitti Aston Villa. Mestaruus oli seuran ensimmäinen.

## Sarjataulukko

Kolme viimeistä joukkuetta joutuivat testiotteluihin 2.divisioonan kolmea parasta vastaan.

## Ottelut

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 

 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

## Testiottelut
Testiotteluissa kohtasivat 1.divisioonan kolme viimeistä ja 2.divisioonan kolme parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan.

Testiotteluiden jälkeen Liverpool ja Small Heath nousivat 1.divisioonaan. Preston North End säilyi 1.divisioonassa ja Notts County 2.divisioonassa. Darwen ja Newton Heath putosivat 2.divisioonaan.

## Lähteet
Alaska Aces

**Alaska Aces** oli yhdysvaltalainen jääkiekkoseura, joka oli kotoisin Anchoragesta Alaskasta. Seura pelasi ECHL-liigaa, ja se voitti liigan mestaruuden kaksi kertaa. Seuran kuuluisia entisiä pelaajia ovat muun muassa Scott Gomez, Brandon Dubinsky, Chris Beckford-Tseu ja Marek Schwarz. Seura muutti kaudeksi 2018-2019 Portlandiin ja sen nimeksi muuttui Maine Mariners.

## Lähteet

## Aiheesta muualla

* Alaska Acesin verkkosivut
Śliwiński

**Śliwiński**, naisilla **Śliwińska**, on puolalainen sukunimi, joka on muun muassa seuraavilla henkilöillä:

## Śliwiński
* Andrzej (Józef) Śliwiński (1939–2009), puolalainen katolinen piispa
* Artur Śliwiński (1877–1953), Puolan pääministeri
* Błażej Śliwiński (s. 1954), puolalainen historioitsija
* Józef Śliwiński (1865–1930), puolalainen pianisti ja kapellimestari
* Michał Śliwiński (s. 1970), ukrainalais-puolalainen kanoottimeloja

## Śliwińska
* Edyta Śliwińska (s. 1981), puolalainen tanssija
Colorado Eagles

**Colorado Eagles** on yhdysvaltalainen jääkiekkoseura, joka on kotoisin Lovelandin kaupungista Coloradossa. Se pelaa AHL-liigaa. Seura toimii NHL-seura Colorado Avalanchen farmijoukkueena. Vuoteen 2018 asti joukkue pelasi ECHL-liigassa ja voitti kahdella viimeiseksi jääneellä kaudellaan myös sarjan mestaruuden. Siirryttyään AHL-liigaan seura jätti vastoin vakiintunutta käytäntöä ECHL:n kiertopalkinto Kelly Cupin palauttamatta ja ilmoitti pitävänsä sen itsellään.

## Joukkue kaudella 2025–2026
*(Tilanne 22. marraskuuta 2025)*

### Valmennus & Joukkueenjohto
* **Päävalmentaja:** Aaron Schneekloth 
* **Apuvalmentaja:** Tim Branham 
* **Apuvalmentaja:** Dan Hinote 
* **Maalivahtivalmentaja:** Matt Zaba 
* **Videovalmentaja:** Kim Weiss 
* **Fysiikkavalmentaja:** Ben Fowler 
* **Huoltopäällikkö:** Joe Pionk 
* **Puheenjohtaja:** Ryan Bach 
* **Varapuheenjohtaja:** Gavin Riches 
* **Toimitusjohtaja:** Kevin McDonald 

*Lähde: EliteProspects*

## Lähteet

## Aiheesta muualla
* Colorado Eaglesin verkkosivut
Vahermanjärvi

**Vahermanjärvi** on karu ja vähähumuksinen metsäjärvi Pusulassa Lohjan pohjoisosassa luoteisella Uudellamaalla. Sen pinta-ala on kaksi neliökilometriä. Etäisyys Lohjan keskustasta on 34 kilometriä pohjoiseen.

## Maantiede
Vahermanjärven länsi–itäsuuntainen pituus on noin kaksi kilometriä. Järvi on melko syvä, syvin kohta on lounaisosan 18,9 metriä. Järven koillisosassa on 15,9 metrin syvänne. Vahermanjärven kaakkoisosassa on kolmen pienehkön saaren rykelmä (Verkkosaari, Keskisaari, Pikkusaari), itäosassa on neljän luodon rykelmä. Suurin saari on noin 70 aarin laajuinen Verkkosaari. Vahermanjärven erikoisuus on noin viiden hehtaarin laajuinen Tytysaari, jonka pohjoisranta on osa Vahermanjärven etelärantaa. Lännessä ja idässä Tytysaarta erottavat mantereesta vain kapeat laskuojat. Saaren eteläpuolella on kolmen hehtaarin laajuinen Tytylampi, jonka korkeustaso on 60 senttimetriä Vahermanjärveä alempi.

Vahermanjärven vedet virtaavat Tytylammen kautta runsaan kilometrin pituiseen Myllypuroon, joka laskee Tarkeelanjärven pohjoisrannalle. Tarkeelanjärven korkeustaso on noin 26 metriä Vahermanjärveä alempi. Vahermanjärveen virtaa vettä idästä Antiaisesta. Järvien välinen kannas on noin 300 metriä leveä. Lisäksi Vahermanjärveen laskee vähäisiä puroja pohjoisesta. Järven pohjoisrannan tuntumassa sijaitsee noin 60 aarin laajuinen Yksinäinen-lampi (110,5 metriä mpy). Luoteisen rannan lähellä sijaitsee noin 50 aarin laajuinen Kinnaslampi (112,0 metriä mpy).

Vahermanjärven ranta on varsin tiheään mökitetty. Järveen kohdistuu vain vähän kuormitusta ja sen ekologinen tila on erinomainen. Järven tilavuus on yli 16,8 miljoonaa kuutiometriä.

Antiaisen pohjoisrannan tulvaniittyalueelta tulevan laskuojan suu Vahermanjärven puolella on arvokas luontokohde.

Vahermanjärven tuntumassa on Vaherman kurssikeskus.

Vahermanjärvi (23.063.1.004) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Vahermanjärvi on laajin Tarkeelanjärven alueen kuudestatoista yli hehtaarin laajuisesta vakavedestä.

## Lähteet

## Aiheesta muualla
*
Rocksielu

**Rocksielu** (SATLP-1010) on Matti Juvan ensimmäinen ja toistaiseksi ainoa sooloalbumi. Albumin julkaisi Satsanga vuonna 1974 ja äänitti Pekka Nurmikallio Microvox-studiolla Lahdessa. Albumin kappaleet julkaistiin CD-muotoisina syksyllä 2013, Castanja -yhtyeen debyyttialbumin uusintajulkaisun yhteydessä. 

## Kappaleet

Kaikki kappaleet on kirjoittanut Matti Juva ja sovittanut Juha Björninen, ellei toisin mainita.

**A-puoli**

#  
# 
#  
# 
#  
# 

**B-puoli**

#   
# 
#  
# 
#  
# 

## Muusikot

* Matti Juva – laulu
* Juha Björninen – kitara, lyömäsoittimet, sovittaja
* Pekka Helin – basso, taustalaulu, lyömäsoittimet
* Jukka Savolainen – rummut ja lyömäsoittimet (A1, A2, B4, B5)
* Pertti Burman – rummut ja lyömäsoittimet (muut kappaleet)
* Ari Mattsson – piano, sähköpiano (A1, A2, A5, A6, B4, B5)
* Osmo Seppälä – piano, sähköpiano (muut kappaleet)
* Matti Saarinen – alttosaksofoni (A2, A3, B1, B2, B4, B5)
* Pekka Untovuori – tenorisaksofoni (A1, A2, B4, B5)
* Timo Tainio – baritonisaksofoni (A1, A2, B5)
* Eero Mattsson – tenorisaksofoni (A5), huilu (A6)

### Tuotanto
* Pekka Nurmikallio – äänittäjä
* Jukka Kuoppamäki – tuottaja
* Mikko Kuoppamäki – kannet
* JKC-Music – kustantaja

## Lähteet
Anything

**Anything** on The Damnedin vuonna 1986 julkaistu studioalbumi.

Tyylillisesti se jatkaa Phantasmagoria-albumin goottirock linjaa muutamin poikkeuksin. Levyllä kuullaan myös vaikutteita psykedeelisestä rockista lainakappaleella *Alone Again Or*. *The Portrait* on pianovetoinen instrumentaali, joka muistuttaa tyylillisesti ambient-musiikkia.

Albumin kappale *In Dulce Decorum* sisältyi TV-sarja Miami Vicen jaksoon *Walk Alone* vuonna 1986. Kappale *Tightrope Walk* puolestaan kuullaan vuoden 1987 jakson *Viking Bikers From Hell* lopussa.

## Kappaleet
Kaikki kappaleet säveltänyt Dave Vanian, Roman Jugg, Bryn Merrick ja Rat Scabies.

# 
# 
# 
# 
# 
# 
# 
# 
# 

## Kokoonpano
* Dave Vanian – laulu
* Roman Jugg – kitarat, koskettimet ja taustalaulu
* Bryn Merrick – bassokitara ja taustalaulu
* Rat Scabies – rummut
Eden Lost

**Eden Lost** on vuonna 1999 perustettu espanjalainen hard rock -yhtye.

## Jäsenet
* Ignacio Prieto – laulu, kitara
* Santi Hernandez – bassokitara
* Jesús Laso – kitara
* Jorge de la Cuerda – rummut
* Luis F. Blanca – kosketinsoitin

## Diskografia
* 
* 

## Aiheesta muualla
* Yhtyeen kotisivu
*
Carl Christoffer Ekman

**Carl Christoffer Ekman** (15. toukokuuta 1750 Boteå, Ruotsi – 22. tammikuuta 1818 Uusikaupunki) oli suomalainen varanotaari ja pormestari. Hän on parhaiten tunnettu päiväkirjasta jota hän piti Kustaa III:n sotaan osallistuessaan.

Ekmanin isä oli Boteån Gålsjön ruukinpehtori Karl Ekman. Hän kävi Härnösandissa triviaalikoulua ja lukiota ja pääsi ylioppilaaksi Turussa 1769. Ekman opiskeli sitten Turun akatemiassa ja valmistui filosofian maisteriksi 1775. Hän oli auskultanttina Turun hovioikeudessa 1776 ja varanotaarina vuodesta 1779.

Ekman toimi Turun läänin jalkaväkirykmentin palkattomana sotatuomarina ja oli katselmuskirjurina 1787–1788. Ekman osallistui rykmentin mukana Kustaa III:n sotaan ja hän piti sodan aikana päiväkirjaa joka on säilynyt ja julkaistu vuonna 1900. Päiväkirjassa Ekman kuvasi sotatapahtumia ja kuningas Kustaa III:n kannattajana hän tuomitsi jyrkästi Anjalan liiton miesten toiminnan.

Ekman valittiin 1795 Uudenkaupungin pormestariksi ja hän hoiti tätä tehtävää vuoteen 1816 saakka.

Ekman oli naimisissa vuodesta 1792 Perniön kirkkoherran Anders Gadolinin tyttären Sara Elisabet Gadolinin (k. 1818) kanssa. Heillä oli kymmenen lasta joista tunnettuja olivat taidemaalari Robert Wilhelm Ekman ja Turun kappalaisena toiminut Fredrik Joakim Ekman (1798–1872).

## Teoksia
* *Dagbok förd under kriget i Finland 1788-1790 af auditören Carl Christopher Ekman*, utgifven af Reinh. Hausen. Skrifter utgifna af Svenska Literatursällskapet i Finland n:r 44. Helsingfors 1900 (Päiväkirja löytyy myös digitoituna Internet Archivesta)

## Lähteet
*  Luettu 3.8.2013.
* Biografiskt lexicon för Finland : Fredric Joachim Ekman
Millerit

**Millerit** () on vuonna 2013 ensi-iltansa saanut Rawson Marshall Thurberin ohjaama yhdysvaltalainen komediaelokuva.

## Juoni
Huumekauppias David Clark (Jason Sudeikis) elää melko yksinäistä ja merkityksetöntä elämää. Kun hänen rahansa ja tavaransa varastetaan, hän jää velkaa diilerilleen Bradille (Ed Helms). Kuitatakseen velkansa hänen täytyy ryhtyä huumesalakuljettajaksi ja tuoda diilerinsä seuraava marihuanalasti Meksikosta Yhdysvaltoihin.

David tajuaa pian että hänen kannattaa naamioitua, sillä yksin hän kiinnittäisi huomiota ja jäisi kiinni rajalla. Siksi hänen täytyy värvätä itselleen kulissiperhe. David palkkaa vaimokseen strippaavan naapurinsa Rosen (Jennifer Aniston) ja lapsikseen 18-vuotiaan Kennyn (Will Poulter) sekä kotoa karanneen myöhäisteinin Caseyn (Emma Roberts).

## Näyttelijät

## Tuotanto
Elokuvan tuotanto alkoi Wilmingtonissa, Pohjois-Carolinassa 23. heinäkuuta 2012. Suurin osa elokuvasta kuvattiin Pohjois-Carolinassa ja New Mexicossa.

## Vastaanotto
Internetsivusto Rotten Tomatoesin mukaan 47&nbsp;% kriitikoista on antanut elokuvalle positiivisen arvosanan keskiarvolla 5,4/10. Keräys perustuu 147 arviointiin. Vaihtelevista arvosteluista huolimatta *Millerit* on tuottanut maailmanlaajuisesti lähes 270 miljoonaa dollaria ja ylittänyt alkuperäisen budjettinsa seitsenkertaisesti.

Elokuva sai useita palkintoehdokkuuksia, ja Will Poulter sai roolistaan nousevan tähden Bafta-palkinnon. Elokuvan toinen nuori näyttelijä, Emma Roberts, palkittiin komediaelokuvanäyttelijättären Teen Choice -palkinnolla.

## Lähteet

## Aiheesta muualla
* 
*
Luis Rivera

**Luis Alberto Rivera Morales** (s. 21. kesäkuuta 1987 Agua Prieta) on meksikolainen pituushyppääjä.

Alle 18-vuotiaiden MM-kilpailuissa 2003 Rivera ei selviytynyt kolmiloikan loppukilpailuun hypättyään karsinnassa 14,25 metriä. Lontoon olympialaisissa 2012 Rivera hyppäsi pituushypyn karsinnassa 742&nbsp;cm, eikä selviytynyt finaaliin. Moskovan MM-kilpailuissa 2013 Rivera sijoittui pituushypyssä pronssille tuloksella 827 cm.

Hänen ennätyksensä pituushypyssä on 846 cm, jonka hän hyppäsi kesäkuussa 2013. Kolmiloikkaa hän on hypännyt 15,97 metriä vuonna 2009.

## Lähteet
Bakersfield Condors

**Bakersfield Condors** on yhdysvaltalainen jääkiekkoseura, joka on kotoisin Bakersfieldistä, Kaliforniasta. Se pelaa AHL-liigaa. Condorsin AHL-joukkue toimii NHL-seura Edmonton Oilersin farmijoukkueena. Seura tunnettiin aikaisemmin nimellä Oklahoma City Barons.

Bakersfieldissa pelasi aikaisemmin samanniminen joukkue ECHL-sarjassa. ECHL-sarjan Bakersfield Condor muutti vuonna 2015 Virginian Norfolkiin, jossa seura vaihtoi nimensä Norfolk Admiralsiksi.

## Joukkue kaudella 2025–2026
(Tilanne 10. syyskuuta 2025)

### Valmennus & Joukkueenjohto
* **Päävalmentaja:** Colin Chaulk 
* **Apuvalmentaja:** Adam Krug 
* **Apuvalmentaja:** Keith McCambridge 
* **Maalivahtivalmentaja:** Kelly Guard 
* **Videovalmentaja:** Kris Horn 
* **Fysiikkavalmentaja:** Travis Lay 
* **Huoltopäällikkö:** Matt Brayfield 
* **Toimitusjohtaja:** Keith Gretzky 
* **Omistaja:** Daryl Katz 

*Lähde: EliteProspects*

## Lähteet

## Aiheesta muualla
* Bakersfield Condorsin verkkosivut
Jules Simon

**Jules Simon** (31. joulukuuta 1814 Lorient – 8. kesäkuuta 1896 Pariisi) oli ranskalainen poliitikko, joka toimi Ranskan pääministerinä vuosina 1876–1877.

Simon toimi filosofianopettajana lyseoissa eri puolilla Ranskaa ja vuodesta 1839 Sorbonnen yliopistossa Pariisissa Victor Cousinin seuraajana. Hänet valittiin 1848 Ranskan kansalliskokoukseen, jossa hän esiintyi liberaalina sanan-, ajatuksen- ja uskonnonvapauden puolustajana. Seuraavana vuonna hänet valittiin Ranskan valtioneuvoston jäseneksi, mutta vastustettuaan presidentti Louis Napoleonin vallankaappausta joulukuussa 1851 hänet erotettiin kaikista viroistaan, myös Sorbonnesta. Sen jälkeen Simon omistautui pitkäksi aikaa filosofisille ja historiallisille tutkimuksille. Näihin kuuluivat muun muassa laajalle levinneet *Le devoir* (1854), *La religion naturelle* (1856) ja *La liberté* (1857).

Vuonna 1863 Simon valittiin lainsäätäjäkunnan jäseneksi, missä hän esiintyi edelleen liberaalien periaatteiden puolustajana. Toisen keisarikunnan kukistuttua hän tuli syyskuussa 1870 opetus- ja kulttuuriministeriksi kansallisen puolustuksen hallitukseen ja helmikuussa 1871 sitä seuranneeseen Adolphe Thiersin hallitukseen. Simonin yritykset koululaitoksen uudistamiseksi kariutuivat. Hän joutui eroamaan Thiersin mukana toukokuussa 1873. Tämän jälkeen Simonista tuli yksi tasavaltalaisten johtajista. Hänet nimitettiin 1875 elinikäiseksi senaattoriksi ja valittiin samana vuonna Ranskan akatemiaan.

Ranskan edustajainkamarin saatua vuoden 1876 vaaleissa vahvan tasavaltalaisen enemmistön monarkistinen presidentti Patrice de Mac-Mahon joutui nimittämään Simonin pääministeriksi 12. joulukuuta 1876. Suhteellisesta maltillisuudestaan huolimatta Simonin hallitus joutui pian konfliktiin kirkon asemaa puolustaneiden tahojen kanssa ja samanaikaisesti myös vasemmiston arvostelun kohteeksi. 16. toukokuuta 1877 presidentti Mac-Mahon vaati Simonille osoittamassaan kirjeessä käytännössä tämän eroa. Hallitus sai parlamentilta luottamuslauseen, mutta Simon erosi siitä huolimatta. Tämä käynnisti ”toukokuun vallankaappauksena” (*le seize mai*) tunnetun perustuslaillisen kriisin, sillä vallitsi erimielisyys siitä, tulisiko hallituksen nauttia ensisijaisesti presidentin vai edustajainkamarin luottamusta. Lopulta jälkimmäinen kanta voitti, minkä seurauksena Mac-Mahon joutui itse eroamaan presidentin virasta tammikuussa 1879.

Simon jatkoi poliittista uraansa senattissa, missä hän keskittyi pääasiassa opetuskysymyksiin. Hän ajautui entistä enemmän vastakkain kirkollisten tahojen kanssa ja esiintyi myös boulangismin vastustajana. Vuoden 1890 jälkeen hän ei toiminut julkisissa tehtävissä.

## Lähteet

## Aiheesta muualla

*Jules Simon  Académie française